FI
C 235/8
Euroopan unionin virallinen lehti
3.7.2023
Ennakkoratkaisupyyntö, jonka Hoge Raad der Nederlanden (Alankomaat) on esittänyt 7.3.2023 – X v.
Staatssecretaris van Financiën (Asia C-137/23, Alsen (1)) (2023/C 235/11) Oikeudenkäyntikieli: hollanti Ennakkoratkaisua pyytänyt tuomioistuin Hoge Raad der Nederlanden Pääasian asianosaiset Valittaja: X Vastapuoli: Staatssecretaris van Financiën Ennakkoratkaisukysymykset 1) Onko direktiivin 2003/96/EY (2) 14 artiklan 1 kohdan johdantokappaletta ja c alakohtaa tulkittava siten, että siinä säädettyä verovapautusta sovelletaan energiatuotteisiin, joiden osalta on todettu, että niitä käytetään unionin sisävesillä kulkevien alusten käyttövoimaksi, myös silloin, kun asianomaiset energiatuotteet (tässä tapauksessa dieselöljy) eivät tällaisen käytön aikana sisällä vaadittua vähimmäismäärää merkitsemisainetta Solvent Yellow 124, jos veroviranomaisilla ei ole tietoja, jotka viittaisivat siihen, että aluksen omistaja tai liikenteenharjoittaja tai sen edustaja aluksella (aluksen kapteeni) on mukana hallussa pidettyä dieselöljyä koskevassa veropetoksessa, väärinkäytöksessä tai veron kiertämisessä?
2) Jos ensimmäiseen ennakkoratkaisukysymykseen vastataan kieltävästi, onko direktiivin 2008/118/EY (3) 7 artiklan 2 kohtaa tulkittava siten, että jos on todettu, että sisävesialuksen polttoainesäiliössä on vain sellaiselta polttoaineiden toimittajalta peräisin olevaa dieselöljyä, joka saa veroviranomaisten luvalla luovuttaa kulutukseen asianomaista dieselöljyä valmisteverosta vapautettuna, valmisteverosaatava on syntynyt mainitun direktiivin 7 artiklan 2 kohdan johdantolauseen ja a alakohdan perusteella yksinomaan kyseisen aiemman kulutukseen luovuttamisen ajankohtana jo pelkästään sen seikan perusteella, ettei asianomainen dieselöljy sisällä edellytettyä vähimmäismäärää merkitsemisainetta Solvent Yellow 124?
3) Jos toiseen ennakkoratkaisukysymykseen vastataan kieltävästi ja siinä tarkoitetussa tapauksessa sovelletaan siis myös direktiivin 2008/118/EY 7 artiklan 2 kohdan johdantolausetta ja b alakohtaa, onko unionin oikeuden suhteellisuus­ periaate esteenä sille, että direktiivin 2008/118/EY 7 artiklan 2 kohdan johdantolauseen ja b alakohdan nojalla syntynyt valmisteverosaatava kannetaan saman direktiivin 8 artiklan 1 kohdan johdantolauseen ja b alakohdan nojalla aluksen kapteenilta, joka pitää valmisteveron alaisia tavaroita hallussaan, vaikka tällä henkilöllä ei ole ollut mitään syytä epäillä, ettei dieselöljyä toimitettu unionin oikeuden ja kansallisten säännösten mukaisesti valmisteverosta vapautettuna?
4) Onko kolmanteen ennakkoratkaisukysymykseen annettavan vastauksen kannalta merkitystä sillä, ettei aluksen kapteeni hoida tehtäväänsä työsuhteessa vaan hän on myös aluksen omistaja?
(1) (2) (3)
Tämän asian nimi on kuvitteellinen nimi.
Se ei vastaa oikeudenkäynnin minkään asianosaisen todellista nimeä.
Energiatuotteiden ja sähkön verotusta koskevan yhteisön kehyksen uudistamisesta 27.10.2003 annettu neuvoston direktiivi 2003/96/EY (EUVL 2003, L 283, s. 51).
Valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annettu neuvoston direktiivi 2008/118/EY (EUVL 2009, L 9, s. 12).
Ennakkoratkaisupyyntö, jonka Landgericht Ravensburg (Saksa) on esittänyt 9.3.2023 – TJ, KI ja FA v.
Mercedes-Benz Bank AG ja Volkswagen Bank GmbH (Asia C-143/23, Mercedes-Benz Bank ja Volkswagen Bank) (2023/C 235/12) Oikeudenkäyntikieli: saksa Ennakkoratkaisua pyytänyt tuomioistuin Landgericht Ravensburg